Sen jälkeen kun API-tiedot on toimitettu PNR-direktiivin nojalla perustetuille matkustajatietoyksiköille, lukuun ottamatta tätä koskevia rajoitettuja vaatimuksia, jotka on vahvistettu ehdotetussa asetuksessa, matkustajatietoyksiköissä tapahtuvaa API-tietojen myöhempää käsittelyä koskevat säännöt on vahvistettu PNR-direktiivissä. Kuten edellä mainittiin, PNR-direktiivissä sallitaan API-tietojen ja PNR-tietojen yhteinen käsittely, koska sen PNR-tietojen määritelmään sisältyvät ”matkustajan ennakkotiedot (API-tiedot), jos sellaisia on kerätty”, mukaan lukien siis API-tiedot, jotka matkustajatietoyksiköt saavat ehdotetun asetuksen nojalla. Näin ollen sovelletaan PNR-direktiivin 6 artiklan ja 9 artiklan sekä sitä seuraavien artiklojen sääntöjä. Artiklat koskevat muun muassa käsittelyn täsmällisiä tarkoituksia, säilytysaikoja, poistamista, tietojenvaihtoa, jäsenvaltioiden kolmansiin maihin siirtämiä tietoja sekä tällaisten henkilötietojen suojaa koskevia erityissäännöksiä.

Mikäli ehdotetun asetuksen ja PNR-direktiivin sääntöjen välillä on mahdollista päällekkäisyyttä, ottaen huomioon, että kyseisen direktiivin mukaan ’PNR-tietojen’ määritelmään sisältyvät ”matkustajan ennakkotiedot (API-tiedot), jos sellaisia on kerätty”, sovelletaan ehdotetun asetuksen sääntöjä, koska se on sekä erityissäännös (lex specialis) että myöhempi säännös (lex posterior). Jäsenvaltioiden on PNR-direktiivin nojalla toteutettava tarvittavat toimenpiteet sen varmistamiseksi, että lentoliikenteen harjoittajat siirtävät PNR-tietoja siltä osin kuin ne ovat jo keränneet tällaisia tietoja tavanomaisessa liiketoiminnassaan. Sen sijaan ehdotetussa asetuksessa lentoliikenteen harjoittajille asetetaan velvollisuus kerätä API-tietoja tietyissä tilanteissa ja siirtää kyseiset tiedot tietyllä tavalla. Ehdotettu asetus täydentää näin ollen PNR-direktiiviä, koska sillä varmistetaan, että kaikissa tapauksissa, joissa toimivaltaiset lainvalvontaviranomaiset eli matkustajatietoyksiköt saavat PNR-tietoja PNR-direktiivin mukaisesti, myös lentoliikenteen harjoittajilla on velvollisuus kerätä ja siirtää API-tietoja näille toimivaltaisille viranomaisille.

API-direktiivin hyväksymisestä, vuodesta 2004, lähtien on vallinnut yhteisymmärrys siitä, että API-tiedot eivät ole vain rajavalvonnan keskeinen työkalu vaan myös tärkeä lainvalvontaväline erityisesti vakavan rikollisuuden ja terrorismin torjumisessa. Tästä syystä kansainvälisellä tasolla on YK:n turvallisuusneuvoston päätöslauselmissa vaadittu vuodesta 2014 lähtien toistuvasti API- ja PNR-järjestelmien luomista ja maailmanlaajuista käyttöönottoa lainvalvontatarkoituksiin. Lisäksi Euroopan turvallisuus- ja yhteistyöjärjestössä (Etyj) mukana olevien valtioiden sitoutuminen API-järjestelmien luomiseen vahvistaa näiden tietojen käytön merkityksen terrorismin ja kansainvälisen rikollisuuden torjunnassa.

Lentoliikenteen harjoittaja kerää API-tiedot matkustajan lähtöselvityksen aikana (verkossa ja lentoasemalla tehtävässä lähtöselvityksessä) ainoastaan silloin, kun se on siihen velvollinen. Sen jälkeen tiedot lähetetään toimivaltaisille rajaviranomaisille täydellisenä matkustajaluettelona, joka sisältää kaikki lentokoneen lähtiessä koneessa olevat matkustajat. API-tiedot katsotaan ”todennetuiksi” tiedoiksi, koska ne vastaavat matkustajia ja miehistön jäseniä, jotka lopulta nousivat ilma-alukseen, ja lainvalvontaviranomaiset voivat käyttää niitä myös epäiltyjen ja etsittyjen henkilöiden tunnistamiseen. PNR-tiedot sen sijaan ovat matkustajien toimittamia ”todentamattomia” tietoja. Tietyn matkustajan PNR-tiedot eivät yleensä sisällä kaikkia mahdollisia PNR-elementtejä vaan ainoastaan ne, jotka matkustaja on toimittanut ja/tai jotka ovat tarpeen varauksen tekemistä ja siten lentoliikenteen harjoittajan tavanomaista liiketoimintaa varten.

EU:ssa hyväksyttiin vuonna 2016 PNR-direktiivi sen varmistamiseksi, että kaikki jäsenvaltiot panevat täytäntöön säännöt, jotka koskevat PNR-tietojen keräämistä lentoliikenteen harjoittajilta terrorismirikosten ja vakavan rikollisuuden ennalta estämistä, paljastamista ja tutkintaa sekä tällaisiin rikoksiin liittyviä syytetoimia varten. Direktiivi ei kuitenkaan vaikuta voimassa oleviin EU:n sääntöihin, jotka koskevat lentoliikenteen harjoittajien velvollisuutta kerätä API-direktiivissä vahvistettuja API-tietoja. PNR-direktiivin mukaan jäsenvaltioiden on toteutettava tarvittavat toimenpiteet sen varmistamiseksi, että lentoliikenteen harjoittajat siirtävät PNR-tiedot siltä osin kuin ne ovat jo keränneet tällaiset tiedot tavanomaisen liiketoimintansa yhteydessä. PNR-direktiivissä sallitaan API- ja PNR-tietojen yhteinen käsittely, koska sen PNR-tietojen määritelmään sisältyvät ”matkustajan ennakkotiedot [...], jos sellaisia on kerätty”. PNR-direktiivissä ei kuitenkaan velvoiteta lentoliikenteen harjoittajia keräämään tietoja tavanomaisen liiketoimintansa ulkopuolella. Näin ollen PNR-direktiivi ei johda kaikkien API-tietojen keräämiseen, koska lentoliikenteen harjoittajilla ei ole tällaisten tietojen keräämiseen liittyvää liiketoimintatarkoitusta.

Vakava ja järjestäytynyt rikollisuus on viimeisten kymmenen vuoden aikana lisääntynyt EU:ssa ja muualla maailmassa. Europolin laatiman vakavaa ja järjestäytynyttä rikollisuutta koskevan uhkakuva-arvion mukaan järjestäytyneeseen rikollisuuteen liittyy useimmiten kansainvälistä matkustamista, jonka tarkoituksena on yleensä henkilöiden taikka huumeiden tai muiden laittomien tavaroiden salakuljettaminen EU:hun. Rikolliset käyttävät usein EU:n tärkeimpiä lentoasemia sekä pienempiä alueellisia lentoasemia, joiden kautta operoivat halpalentoyhtiöt. Myös terrorismitilannetta ja ‑suuntauksia koskeva Europolin selvitys osoittaa, että terrorismin uhka EU:ssa on edelleen todellinen ja vakava. Selvityksessä todetaan, että useimmat terrorikampanjat ovat luonteeltaan kansainvälisiä ja niihin liittyy joko kansainvälisiä yhteyksiä tai matkoja EU:n ulkopuolelle. Tässä tilanteessa lentomatkustajia ja miehistön jäseniä koskevat tiedot ovat tärkeä väline, joiden avulla lainvalvontaviranomaiset voivat torjua vakavaa rikollisuutta ja terrorismia EU:ssa.

Ehdotettu toimi on asetus. Koska ehdotettuja toimenpiteitä on tarpeen soveltaa suoraan ja yhdenmukaisesti kaikissa jäsenvaltioissa, asetus on tarkoituksenmukaisin oikeudellinen väline.

Ehdotuksen soveltamisala rajoittuu siihen, mikä on ehdottoman välttämätöntä, eli se on rajattu niihin seikkoihin, jotka edellyttävät yhdenmukaistettua EU:n lähestymistapaa. Näitä ovat tarkoitukset, joihin matkustajatietoyksiköt voivat käyttää API-tietoja, tiedonosat, jotka on kerättävä, sekä keinot, joilla matkustajien ja miehistön jäsenten API-tietoja kerätään ja siirretään. API-tietojen siirtäminen reitittimelle tekee yhteyksien ylläpitämisestä matkustajatietoyksiköihin yksinkertaisempaa lentoliikenteen harjoittajille ja tuo mittakaavaetuja. Näin se pienentää virheiden ja väärinkäytösten mahdollisuutta. Tarkoitus kattaa ainoastaan ehdotuksessa määritellyt terrorismirikokset ja vakavan rikollisuuden, koska ne ovat luonteeltaan vakavia ja niillä on kansainvälinen ulottuvuus.

Koska jäsenvaltiot eivät voi riittävällä tavalla saavuttaa tämän direktiivin tavoitteita ja ne voidaan saavuttaa paremmin unionin tasolla, voidaan päätellä, että EU:lla on oikeus toimia ja myös paremmat edellytykset siihen kuin erikseen toimivilla jäsenvaltioilla. Tästä syystä ehdotus on Euroopan unionista tehdyn sopimuksen, jäljempänä ’SEU-sopimus’, 5 artiklassa vahvistetun toissijaisuusperiaatteen mukainen.

EU:n tason toimilla autetaan varmistamaan, että jäsenvaltioissa sovelletaan yhdenmukaistettuja säännöksiä, jotka koskevat perusoikeuksien, erityisesti henkilötietojen suojan, turvaamista. Samankaltaisia mekanismeja jo käyttöön ottaneiden tai tulevaisuudessa käyttöön ottavien jäsenvaltioiden erilaiset järjestelmät voivat vaikuttaa kielteisesti lentoliikenteen harjoittajiin, joiden on mahdollisesti noudatettava useita toisistaan poikkeavia kansallisia vaatimuksia. Vaatimukset koskevat esimerkiksi siirrettäviä tietotyyppejä ja edellytyksiä, joiden mukaisesti nämä tiedot on toimitettava jäsenvaltioille. Nämä erot heikentävät jäsenvaltioiden yhteistyön tehokkuutta terrorismirikosten ja vakavan rikollisuuden ennalta estämisessä, paljastamisessa ja tutkinnassa sekä tällaisiin rikoksiin liittyvissä syytetoimissa. Tällaiset yhdenmukaistetut säännöt voidaan vahvistaa vain EU:n tasolla.

Näin ollen tässä ehdotuksessa käytetty oikeusperusta on sama kuin PNR-direktiivissä käytetty oikeusperusta. Tämä on asianmukaista, kun otetaan huomioon, että ehdotetulla asetuksella pyritään pitkälti samaan tavoitteeseen ja että sillä on tarkoitus täydentää PNR-direktiiviä.

SEUT-sopimuksen 82 artiklan 1 kohdan d alakohdan mukaan unionilla on valtuudet säätää toimenpiteistä, jotka liittyvät jäsenvaltioiden oikeusviranomaisten tai vastaavien viranomaisten yhteistyön helpottamiseen rikosasioiden käsittelyn ja päätösten täytäntöönpanon yhteydessä. SEUT-sopimuksen 87 artiklan 2 kohdan a alakohdan mukaan unionilla on valtuudet säätää toimenpiteistä, jotka koskevat asiaa koskevien tietojen keräämistä, tallentamista, käsittelyä, analysointia ja vaihtoa EU:ssa tehtävää poliisiyhteistyötä varten.

API-tietojen kerääminen matkustusasiakirjoista on yhdenmukaista myös koneellisesti luettavia matkustusasiakirjoja koskevien ICAOn ohjeiden kanssa. Ohjeet on saatettu osaksi unionin lainsäädäntöä unionin kansalaisten henkilökorttien turvallisuuden lisäämisestä annetulla asetuksella (EU) 2019/1157, EU:n tilapäisen matkustusasiakirjan laatimisesta annetulla neuvoston direktiivillä (EU) 2019/997 ja passien turvatekijöitä ja biometriikkaa koskevista vaatimuksista annetulla asetuksella (EY) 2252/2004. Nämä säädökset mahdollistavat täydellisten ja laadukkaiden tietojen automaattisen poimimisen matkustusasiakirjoista.

Tässä aloitteessa säädetään matkustajien ja miehistön jäsenten henkilötietojen käsittelystä, ja siten sillä rajoitetaan perusoikeuskirjan 8 artiklassa ja SEUT-sopimuksen 16 artiklassa taatun henkilötietojen suojaa koskevan perusoikeuden käyttöä. Kuten Euroopan unionin tuomioistuin on korostanut, oikeus henkilötietojen suojaan ei ole ehdoton oikeus vaan sen rajoittaminen on suhteutettava siihen tehtävään, joka sillä on yhteiskunnassa. Lisäksi rajoittamisen on täytettävä perusoikeuskirjan 52 artiklan 1 kohdassa vahvistetut perusteet. Henkilötietojen suoja liittyy läheisesti myös yksityisyyden suojaan, joka on osa perusoikeuskirjan 7 artiklassa suojattua oikeutta yksityis- ja perhe-elämään.

Vaikutustenarviointikertomuksen tulosten perusteella parhaaksi arvioitu vaihtoehto lainvalvontatarkoituksiin käytettäväksi API-välineeksi sisältää API-tietojen keräämisen kaikista EU:hun ja sen ulkopuolelle suuntautuvista lennoista sekä valikoiduista EU:n sisäisistä lennoista, joiden osalta PNR-tietoja siirretään. Tämä parantaa merkittävästi lentomatkustajia ja miehistön jäseniä koskevista olennaisista tiedoista tarvittavan analyysin luotettavuutta vakavan rikollisuuden ja terrorismin torjunnassa. Matkustajatietoyksiköt hyötyvät todennettujen ja siten laadukkaampien API-tietojen saatavuudesta vakavassa rikollisuudessa tai terrorismissa osallisina olevien henkilöiden tunnistamiseksi. API-tietojen kerääminen ja siirtäminen lainvalvontatarkoituksiin perustuu API-tietojen siirtämiseksi reitittimen kautta ulkorajavalvontaa varten kehitettyihin valmiuksiin, eikä eu-LISAlle aiheudu lisäkustannuksia. Lentoliikenteen harjoittajat siirtävät API-tietoja ainoastaan reitittimelle, joka sitten toimittaa ne kunkin asianomaisen jäsenvaltion matkustajatietoyksikölle. Vaikutustenarvioinnissa todettiin, että tämä on lentoliikenteen harjoittajien kannalta kustannustehokas ratkaisu, jolla vähennetään lentoliikenteen harjoittajille aiheutuvia siirtokustannuksia ja samalla rajoitetaan virheiden ja väärinkäytösten mahdollisuutta. Ehdotetun asetuksen mukaan lentoliikenteen harjoittajien olisi kuitenkin kerättävä ja siirrettävä API-tietoja kaikista soveltamisalaan kuuluvista lennoista tavanomaisista liiketoimintatarpeistaan riippumatta, ja velvoite koskisi myös EU:n sisäisiä lentoja. Tämä eroaa tämänhetkisestä tilanteesta. Ehdotus on yhdenmukainen eurooppalaisessa ilmastolaissa vahvistetun ilmastoneutraaliustavoitteen sekä unionin vuosiksi 2030 ja 2040 asettamien tavoitteiden kanssa.

Lisäksi 4 luvussa vahvistetaan säännöt, jotka koskevat matkustajatietoyksiköiden ja lentoliikenteen harjoittajien yhteyksiä reitittimeen ja integrointia siihen sekä näihin liittyviä jäsenvaltioille aiheutuvia kustannuksia. Siinä on myös säännöksiä, joilla säännellään tilannetta, jossa reitittimen käyttö on osittain tai kokonaan teknisistä syistä mahdotonta, ja vastuuta reitittimelle aiheutuneista vahingoista.

Koska tämä asetusehdotus liittyy läheisesti asetusehdotukseen, joka koskee API-tietojen keräämistä ja siirtämistä ulkorajavalvonnan helpottamiseksi erityisesti siltä osin kuin on kyse API-tietojen siirtämisestä reitittimelle, tämän asetusehdotuksen liitteenä oleva rahoitusselvitys on samanlainen molempien ehdotusten osalta.

Lentoliikenteen harjoittajien velvoittaminen keräämään tiettyjä API-tietoja matkustajilta ja miehistön jäseniltä automatisoiduin keinoin voi aiheuttaa muun muassa henkilötietojen suojaan liittyviä riskejä. Niitä on kuitenkin rajoitettu ja lievennetty. Ensinnäkin vaatimusta sovelletaan vain tiettyihin API-tietoihin, joiden yhteydessä automatisoituja keinoja voidaan käyttää vastuullisesti, eli matkustajien ja miehistön jäsenten asiakirjoihin sisältyviin koneellisesti luettaviin tietoihin. Toiseksi asetusehdotus sisältää käytettäviä automatisoituja keinoja koskevia vaatimuksia, joita on tarkoitus tarkentaa delegoidulla säädöksellä. Lisäksi ehdotuksessa säädetään useista suojatoimista, kuten lokitietojen säilyttämisestä, henkilötietojen suojaa koskevista erityissäännöistä ja tehokkaasta valvonnasta.

Tämän asetuksen nojalla API-tietoja voidaan kerätä ja siirtää PNR-direktiivin määritelmän mukaisesti vain terrorismin ja vakavan rikollisuuden ennalta estämistä, paljastamista ja tutkintaa sekä tällaisiin rikoksiin liittyviä syytetoimia varten. Tämän ehdotuksen säännöksissä säädetään yhdenmukaisista kriteereistä, joita sovelletaan yhtäältä EU:n ulkopuolisten lentojen (saapuvien ja lähtevien) ja toisaalta valikoitujen EU:n sisäisten lentojen API-tietojen keräämiseen ja siirtämiseen jäsenvaltioiden suorittaman ja säännöllisesti tarkistaman arvioinnin perusteella ja unionin tuomioistuimen asiassa Ligue des droits humains asettamien vaatimusten mukaisesti. Lentoliikenteen harjoittajien velvollisuus kerätä ja siirtää API-tietoja reitittimelle kattaa kaikki EU:n sisäiset lennot. Tietojen toimittaminen reitittimen kautta matkustajatietoyksiköille on tekninen ratkaisu, jolla rajataan API-tietojen toimittaminen matkustajatietoyksiköille vain valikoituihin lentoihin paljastamatta luottamuksellisia tietoja siitä, mitkä EU:n sisäiset lennot on valittu. Tällaisia tietoja on käsiteltävä luottamuksellisesti ottaen huomioon väärinkäytösten riski, joka olisi olemassa, jos tiedot tulisivat yleisön tai erityisesti vakavassa rikollisuudessa tai terroritoiminnassa osallisina olevien henkilöiden tietoon.

(7)Kun otetaan huomioon tämän asetuksen täydentävä luonne suhteessa direktiiviin (EU) 2016/681, lentoliikenteen harjoittajien tämän asetuksen mukaisia velvoitteita olisi sovellettava kaikkiin lentoihin, joiden osalta jäsenvaltioiden on vaadittava lentoliikenteen harjoittajia toimittamaan PNR-tiedot direktiivin (EU) 2016/681 mukaisesti, eli lentoihin, mukaan lukien sekä reitti- että tilauslennot sekä jäsenvaltioiden ja kolmansien maiden välillä (EU:n ulkopuoliset lennot) että useiden jäsenvaltioiden välillä (EU:n sisäiset lennot), jotka on valittu direktiivin (EU) 2016/681 mukaisesti, kyseisiä lentoja liikennöivien lentoliikenteen harjoittajien sijoittautumispaikasta riippumatta.

(3)Euroopan parlamentin ja neuvoston direktiivissä (EU) 2016/681 vahvistetaan sääntöjä PNR-tietojen käytöstä terrorismirikosten ja vakavan rikollisuuden ennalta estämistä, paljastamista ja tutkintaa sekä tällaisiin rikoksiin liittyviä syytetoimia varten. Kyseisen direktiivin mukaan jäsenvaltioiden on toteutettava tarvittavat toimenpiteet sen varmistamiseksi, että lentoliikenteen harjoittajat siirtävät PNR-tiedot, mukaan lukien API-tiedot, jos niitä on kerätty, kyseisellä direktiivillä perustetulle kansalliselle matkustajatietoyksikölle siltä osin kuin ne ovat jo keränneet tällaiset tiedot tavanomaisen liiketoimintansa yhteydessä. Näin ollen kyseinen direktiivi ei takaa API-tietojen keräämistä ja siirtämistä kaikissa tapauksissa, koska lentoliikenteen harjoittajilla ei ole liiketoiminnallista tarkoitusta kerätä kaikkia tällaisia tietoja. On tärkeää varmistaa, että matkustajatietoyksiköt saavat API-tietoja yhdessä PNR-tietojen kanssa, koska tällaisten tietojen yhteiskäsittelyä tarvitaan, jotta jäsenvaltioiden toimivaltaiset lainvalvontaviranomaiset voivat tehokkaasti estää ennalta, paljastaa ja tutkia terrorismirikoksia ja vakavaa rikollisuutta sekä toteuttaa niihin liittyviä syytetoimia. Tällainen yhteiskäsittely mahdollistaa erityisesti niiden matkustajien tarkan tunnistamisen, joita kyseiset viranomaiset saattavat joutua tutkimaan tarkemmin sovellettavan lainsäädännön mukaisesti. Mainitussa direktiivissä ei myöskään täsmennetä yksityiskohtaisesti, mitkä tiedot ovat API-tietoja. Näistä syistä olisi vahvistettava täydentävät säännöt, joissa vaaditaan lentoliikenteen harjoittajia keräämään ja siirtämään erikseen määritellyt API-tiedot. Vaatimuksia olisi sovellettava siltä osin kuin lentoliikenteen harjoittajat ovat kyseisen direktiivin nojalla velvollisia keräämään ja siirtämään PNR-tietoja samasta lennosta.

(28)[Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa (N:o 21) olevan 3 artiklan mukaisesti Irlanti on ilmoittanut haluavansa osallistua tämän asetuksen hyväksymiseen ja soveltamiseen.] TAI [Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevien 1 ja 2 artiklan mukaisesti Irlanti ei osallistu tämän asetuksen hyväksymiseen, asetus ei sido Irlantia eikä sitä sovelleta Irlantiin, sanotun kuitenkaan rajoittamatta mainitun pöytäkirjan 4 artiklan soveltamista.]

(25)Kaikille asianomaisille osapuolille ja erityisesti lentoliikenteen harjoittajille ja matkustajatietoyksiköille, olisi annettava riittävästi aikaa tehdä tarvittavat valmistelut, jotta ne voivat täyttää tämän asetuksen mukaiset velvoitteensa, kun otetaan huomioon, että jotkin näistä valmisteluista, kuten ne, jotka liittyvät reitittimeen yhdistämistä ja integrointia koskeviin velvoitteisiin, voidaan viimeistellä vasta, kun reitittimen suunnittelu- ja kehittämisvaiheet on saatu päätökseen ja reititin otetaan käyttöön. Sen vuoksi tätä asetusta olisi sovellettava vasta sopivasta komission asetuksen (EU) [API-tiedot rajavalvonnassa] mukaisesti määrittämää reitittimen käyttöönottopäivää myöhemmästä päivästä. Komission olisi kuitenkin voitava antaa tämän asetuksen nojalla delegoituja säädöksiä jo aikaisemmin sen varmistamiseksi, että tällä asetuksella perustettu järjestelmä on toiminnassa mahdollisimman pian.

(24)Komissiolle olisi siirrettävä valta hyväksyä 4, 5, 10 ja 11 artiklan osalta Euroopan unionin toiminnasta tehdyn sopimuksen 290 artiklan mukaisesti säädösvallan siirron nojalla annettavia delegoituja säädöksiä, jotta se voi hyväksyä toimenpiteitä, jotka liittyvät koneellisesti luettavien API-tietojen keräämisessä käytettäviä automatisoituja keinoja koskeviin teknisiin vaatimuksiin ja toimintasääntöihin, yhteisiin yhteyskäytäntöihin ja tietomuotoihin, joita lentoliikenteen harjoittajien on käytettävä API-tietojen siirtämisessä, teknisiin sääntöihin ja menettelysääntöihin, jotka koskevat API-tietojen toimittamista reitittimeltä matkustajatietoyksiköille, sekä siihen, että matkustajatietoyksiköt ja lentoliikenteen harjoittajat yhdistetään ja integroidaan reitittimeen. On erityisen tärkeää, että komissio asiaa valmistellessaan toteuttaa asianmukaiset kuulemiset, myös asiantuntijatasolla, ja että nämä kuulemiset toteutetaan paremmasta lainsäädännöstä 13 päivänä huhtikuuta 2016 tehdyssä toimielinten välisessä sopimuksessa vahvistettujen periaatteiden mukaisesti. Jotta voitaisiin erityisesti varmistaa tasavertainen osallistuminen delegoitujen säädösten valmisteluun, Euroopan parlamentille ja neuvostolle toimitetaan kaikki asiakirjat samaan aikaan kuin jäsenvaltioiden asiantuntijoille ja Euroopan parlamentin ja neuvoston asiantuntijoilla on järjestelmällisesti oikeus osallistua komission asiantuntijaryhmien kokouksiin, joissa valmistellaan delegoituja säädöksiä.

(14)EU:n sisäisten lentojen osalta olisi Euroopan unionin tuomioistuimen oikeuskäytännön mukaisesti säädettävä valikoivasta lähestymistavasta, jotta vältetään aiheeton puuttuminen perusoikeuskirjassa suojattuihin asiaankuuluviin perusoikeuksiin ja varmistetaan henkilöiden vapaata liikkuvuutta ja sisärajavalvonnan poistamista koskevan unionin lainsäädännön vaatimusten noudattaminen. Koska on tärkeää varmistaa, että API-tietoja voidaan käsitellä yhdessä PNR-tietojen kanssa, tämä lähestymistapa olisi yhdenmukaistettava direktiivissä (EU) 2016/681 noudatettavan lähestymistavan kanssa. Näistä syistä kyseisiä lentoja koskevat API-tiedot olisi toimitettava reitittimeltä asianomaisille matkustajatietoyksiköille vain, jos jäsenvaltiot ovat valinneet kyseiset lennot soveltaen direktiivin (EU) 2016/681 2 artiklaa. Kuten unionin tuomioistuin on muistuttanut, valinta merkitsee sitä, että jäsenvaltiot kohdistavat kyseiset velvoitteet vain esimerkiksi tiettyihin reitteihin, matkustusmalleihin tai lentoasemiin, ja valintaa on tarkasteltava säännöllisesti uudelleen.

(29)Euroopan tietosuojavaltuutettua on kuultu asetuksen (EU) 2018/1725 42 artiklan 1 kohdan mukaisesti, ja hän on antanut lausunnon [päivämäärä],

3.Lentoliikenteen harjoittajien on kerättävä asetuksen (EU) [API-tiedot rajavalvonnassa] 4 artiklan 2 kohdan a–d alakohdassa tarkoitetut API-tiedot käyttäen automatisoituja keinoja asianomaisen matkustajan tai miehistön jäsenen matkustusasiakirjaan sisältyvien koneellisesti luettavien tietojen keräämiseksi. Niiden on tehtävä tämä 5 kohdassa tarkoitettujen yksityiskohtaisten teknisten vaatimusten ja toimintasääntöjen mukaisesti, jos tällaisia sääntöjä on hyväksytty ja niitä sovelletaan.

1.Lentoliikenteen harjoittajien on kerättävä 2 artiklassa tarkoitetuista lennoista matkustajia ja miehistön jäseniä koskevat API-tiedot, jotta kyseiset API-tiedot voidaan siirtää reitittimelle 6 kohdan mukaisesti. Jos kyseessä on yhden tai useamman lentoliikenteen harjoittajan yhteistunnuksin suorittama lento, velvollisuus siirtää API-tiedot koskee sitä lentoliikenteen harjoittajaa, joka operoi lennon.

Jos automatisoitujen keinojen käyttö ei kuitenkaan ole mahdollista, koska matkustusasiakirja ei sisällä koneellisesti luettavia tietoja, lentoliikenteen harjoittajien on kerättävä kyseiset tiedot manuaalisesti siten, että varmistetaan 2 kohdan noudattaminen.

4.Lentoliikenteen harjoittajien tämän asetuksen mukaiseen API-tietojen keräämiseen käyttämien automatisoitujen keinojen on oltava luotettavia, turvallisia ja ajantasaisia.

5.Siirretään komissiolle valta antaa 19 artiklan mukaisesti delegoituja säädöksiä, joilla täydennetään tätä asetusta vahvistamalla yksityiskohtaiset tekniset vaatimukset ja toimintasäännöt asetuksen (EU) [API-tiedot rajavalvonnassa] 4 artiklan 2 kohdan a–d alakohdassa tarkoitettujen API-tietojen keräämiseksi automatisoituja keinoja käyttäen tämän artiklan 3 ja 4 kohdan mukaisesti.

6.Lentoliikenteen harjoittajien on siirrettävä 1 kohdan mukaisesti kerätyt API-tiedot reitittimelle sähköisesti. Niiden on tehtävä se 9 kohdassa tarkoitettujen yksityiskohtaisten sääntöjen mukaisesti, jos tällaisia sääntöjä on hyväksytty ja niitä sovelletaan.

7.Lentoliikenteen harjoittajien on siirrettävä API-tiedot sekä lähtöselvityksen yhteydessä että välittömästi lähtöportin sulkeuduttua eli kun matkustajat ja miehistön jäsenet ovat nousseet ilma-alukseen lähtöön valmistautumista varten eikä matkustajia tai miehistön jäseniä voi enää nousta ilma-alukseen tai poistua siitä.

8.Rajoittamatta lentoliikenteen harjoittajien mahdollisuutta säilyttää ja käyttää tietoja sovellettavan lainsäädännön mukaisesti, jos se on tarpeen niiden tavanomaisen liiketoiminnan harjoittamiseksi, lentoliikenteen harjoittajien on välittömästi korjattava, täydennettävä tai päivitettävä kyseisiä API-tietoja tai poistettava ne pysyvästi seuraavissa tilanteissa:

a)jos ne saavat tietää, että kerätyt API-tiedot ovat virheellisiä, puutteellisia tai vanhentuneita tai että niitä on käsitelty lainvastaisesti tai että siirretyt tiedot eivät ole API-tietoja;

b)kun API-tiedot on siirretty 3 kohdan mukaisesti.

Jos lentoliikenteen harjoittajat tulevat tietoisiksi tämän kohdan ensimmäisen alakohdan a alakohdassa tarkoitetuista seikoista tehtyään 6 kohdan mukaisen tietojen siirron, niiden on välittömästi ilmoitettava asiasta vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavalle Euroopan unionin virastolle (eu-LISA). Saatuaan tällaisen tiedon eu-LISA ilmoittaa asiasta välittömästi matkustajatietoyksiköille, jotka ovat vastaanottaneet reitittimen kautta toimitetut API-tiedot.

9.Siirretään komissiolle valta antaa 19 artiklan mukaisesti delegoituja säädöksiä, joilla täydennetään tätä asetusta vahvistamalla tarvittavat yksityiskohtaiset säännöt, jotka koskevat yhteisiä yhteyskäytäntöjä ja tuettuja tietomuotoja, joita on käytettävä 6 kohdassa tarkoitetussa API-tietojen siirrossa reitittimelle.

5 artikla

API-tietojen toimittaminen reitittimeltä matkustajatietoyksiköille

1.Reitittimen on välittömästi ja automaattisesti toimitettava lentoliikenteen harjoittajien sille 4 artiklan mukaisesti siirtämät API-tiedot sen jäsenvaltion matkustajatietoyksiköille, jonka alueelle lento laskeutuu tai jonka alueelta lento lähtee, tai molemmille, jos kyseessä on EU:n sisäinen lento. Jos lentoon kuuluu yksi tai useampia välilaskuja muiden jäsenvaltioiden alueella kuin sen, jolta lento lähti, reitittimen on toimitettava API-tiedot kaikkien asianomaisten jäsenvaltioiden matkustajatietoyksiköille.

Tietojen toimittamista varten eu-LISA laatii vastaavuustaulukon lähtö- ja määrälentoasemista sekä niiden sijaintimaista ja pitää sen ajan tasalla.

EU:n sisäisten lentojen osalta reitittimen on kuitenkin toimitettava kyseiselle matkustajatietoyksikölle API-tiedot vain 2 kohdassa tarkoitettuun luetteloon sisältyvistä lennoista.

Reitittimen on toimitettava API-tiedot 3 kohdassa tarkoitettujen yksityiskohtaisten sääntöjen mukaisesti, jos tällaisia sääntöjä on hyväksytty ja niitä sovelletaan. 2.Jäsenvaltioiden, jotka päättävät soveltaa direktiiviä (EU) 2016/681 EU:n sisäisiin lentoihin kyseisen direktiivin 2 artiklan mukaisesti, on laadittava luettelo kyseisistä EU:n sisäisistä lennoista ja toimitettava se eu-LISAlle viimeistään 21 artiklan toisessa kohdassa tarkoitettuna tämän asetuksen soveltamispäivänä. Näiden jäsenvaltioiden on tarkasteltava kyseisiä luetteloja säännöllisesti uudelleen ja tarvittaessa päivitettävä niitä kyseisen direktiivin 2 artiklan mukaisesti sekä toimitettava tällaiset päivitetyt luettelot viipymättä eu-LISAlle. Luetteloissa olevia tietoja on käsiteltävä luottamuksellisina.

3.Siirretään komissiolle valta antaa 19 artiklan mukaisesti delegoituja säädöksiä, joilla täydennetään tätä asetusta vahvistamalla tarvittavat yksityiskohtaiset tekniset ja menettelysäännöt, jotka koskevat 1 kohdassa tarkoitettua API-tietojen toimittamista reitittimeltä.

3 LUKU

LOKITIEDOT, HENKILÖTIETOJEN SUOJA JA TURVALLISUUS